En til allrar lukku er þessi hópur ekki stór og stöðugt er verið að þróa ný lyf . HIV-veiran var greind í upphafi 9. áratugarins og fljótlega tókst að þróa aðferð til að mæla mótefni gegn henni í blóði . Á þeim tuttugu árum sem liðin eru hefur þekking manna á veirunni og hegðan hennar stóraukist en þó er enn langt í land að vísindamenn skilji hana til fulls . Engin raunveruleg lækning er til við alnæmi enn sem komið er en komið hafa fram lyf sem geta haldið veirunni í skefjum og þar með dregið úr líkum á því að sjúkdómseinkenni komi fram . Mikil vinna hefur verið lögð í þróun bóluefnis gegn alnæmi en þó tilraunir á dýrum lofi góði virðist langt í að nothæft bóluefni fyrir menn verði á boðstólum .